alexandrainst/scandi-wiki huggingface dataset:
Egil Rasmussen

Egil Rasmussen () var ein norsk forfattar, litteraturkritikar og pianist. Han voks opp i Tromsø.

Dr.philos i 1949, doktorgradsavhandlinga heitte Kunstneren og samfunnsbildet. Han skreiv litteraturkritikkar for Aftenposten frå 1948 til 1964. Forfattardebuten kom med romanen Østen og vesten i 1923 og han fekk utgitt til saman 13 romanar før han døydde. Den siste skrivekaren : En norsk bygdelegende kom ut posthumt i 1966.

Prisar 
 1950 - Gyldendals legat
 1953 - Kritikarprisen for romanen Sonjas hjerte
 1958 - Mads Wiel Nygaards legat

Romanar 
 1923 Østen og Vesten (Walter Øverland forlag, Oslo)
 1925 Drapsmanden : Roman fra Tromsø (C. Andersen forlag, Horten)
 1934 Mørk demring (Gyldendal, Oslo)
 1937 Idag er alt mulig (Gyldendal, Oslo)
 1938 Et rop i stormen (Gyldendal, Oslo)
 1941 Presten fra havet (Gyldendal, Oslo)
 1950 Gammelprestens koffert (Gyldendal, Oslo)
 1953 Sonjas hjerte (Aschehoug, Oslo)
 1955 En konge rider hjem (Aschehoug, Oslo)
 1957 Det dømte hus (Aschehoug, Oslo)
 1958 Hvor ørnene samles (Aschehoug, Oslo)
 1959 Guttene fra Gokkohjørnet (Aschehoug, Oslo)
 1961 Legenden om Lovella (Aschehoug, Oslo)
 1966 Den siste skrivekaren : En norsk bygdelegende (Dreyer Forlag, Oslo)

Andre bøker 
 1949 Kunstneren og samfunnsbildet (Nasjonalforlaget, Oslo)
 1949 Angstens dikter Edgar Allan Poe (Gyldendal, Oslo)
 1969 William Blake : En psykologisk studie over forutsetningene for hans kunst sett på bakgrunn av hans liv og diktning (Dreyer Forlag, Oslo)

Bakgrunnsstoff 
 Digitaliserte bøker av Egil Rasmussen hjå Nasjonalbiblioteket

Norske forfattarar
Folk frå Alta
Folk frå Tromsø
Vinnarar av Kritikerprisen
Vinnarar av Gyldendals legat
Emil Boyson

Emil Boyson () var ein norsk forfattar.

Han debuterte i 1927 med prosaboka Sommertørst som han sjølv kalla ei historie, men det var i fyrstehand lyrikar han skulle gjera seg kjend som. Han skreiv lyrikk i ein modernistiske stil, med eit språk som bryt med kvardagsspråket, men ofte i ei tradisjonell form og strofemønster. Han gjendikta han også både nyare og eldre lyrikk til norsk.

Prisar
1946 - Gyldendals legat
1956 - Doblougprisen
1957 - Kritikarprisen
1959 - Riksmålsforbundets litteraturpris

Bøker
1927 Sommertørst : En historie (Aschehoug, Oslo)
1934 Varsler og møter, diktsamling  (Gyldendal, Oslo)
1935 Tegn og tydning, diktsamling (Gyldendal, Oslo)
1936 Yngre herre på besøk : En fabel (Gyldendal, Oslo)
1937 Vandring mot havet : En prosa-diktning. (Gyldendal, Oslo)
1939 Gjemt i mørket, diktsamling (Gyldendal, Oslo)
1946 Sjelen og udyret, diktsamling (Gyldendal, Oslo)
1957 Gjenkjennelse, diktsamling (Gyldendal, Oslo)
1981 Før sporene slettes : dagbok, illustrert av Kåre Tveter (Dreyer Forlag, Oslo)

Bakgrunnsstoff 
 Digitaliserte bøker av Emil Boyson hjå Nasjonalbiblioteket

Norske forfattarar
Norske lyrikarar
Forfattarar frå Bergen
Vinnarar av Kritikerprisen
Vinnarar av Doblougprisen
Vinnarar av Gyldendals legat
Allotropi

Allotropi (av gresk ἄλλος (allos) «annan» og τρόπος (tropos) «form») er nokre grunnstoff si evne til å finnast i to eller fleire former, i same aggregattilstand, som allotropar eller allotrope former av desse grunnstoffa. Det vil seia at atom av same grunnstoff kan bindast saman på ulike måtar. Dei ulike formene har ulike kjemiske og fysiske eigenskapar. 

Karbon (diamant, grafitt og fullerenar) og fosfor (som kvitt fosfor og raudt fosfor) er kjende døme på grunnstoff med fleire allotrope former.

Sjå òg 
 Polymorfi

 
Uorganisk kjemi
Fysikalsk kjemi
Intermolekylær binding

Intermolekylære bindingar er kjemiske bindingar mellom atom i ulike molekyl. Bindingar som verkar slik, utan å danna nye molekyl, vert ofte kalla svake bindingar. 

Hydrogenbinding og dipol-dipol-binding er døme på svake bindingar. Slike bindingar kan òg dannast mellom atom i ulike delar av eit makromolekyl. Ofte er dei med på å gje molekylet ein spesiell struktur.

Sjå òg 

 intramolekylær binding
 kjemisk binding

 
Kjemiske bindingar
Mikkjel Fønhus

Mikkjel Arneson Fønhus () var ein norsk forfattar. Fønhus kom frå Sør-Aurdal kommune i (Valdres) i Oppland fylke, der han budde mestedelen av livet. I kortare periodar budde han i Oslo. Fyrst var han student og seinare som journalist i De Norske Intelligentsedler. Han reiste mellom anna til Afrika, Amerika og Nord-Noreg. På reisene fekk han inntrykk som han nytta i forteljingane sine.

Fønhus debuterte med Skoggangsmann i 1917, og fekk eit gjennombrot allereie med si andre bok i 1919, med tittelen Der villmarka suser. I løpet av 1920-talet etablerte Fønhus seg som ein folkekjær forfattar, med store opplag av bøker som Det skriker fra Kverrvilljuvet, Troll-elgen, Under polarlyset, Rauldalsdansen og Reinsbukken på Jotunfjell. Fønhus var ein sært produktiv forfattar, og den totale lista over verka hans tel over femti bøker. Fleire av bøkene vart utgjevne etter at han døydde.

Fønhus er kjend for sine dyre- og naturskildringar.

Utmerkingar 

 1952 Gyldendals legat
 1963 Språklig samlings litteraturpris (fyrste mottakar)
 1965 Mads Wiel Nygaards legat

Viktige verk 
 1917 – Skoggangsmand
 1919 – Der vildmarken suser
 1920 – Det skriker fra Kverrvilljuvet
 1921 – Troll-elgen
 1934 – Ontarioskogen 
 1936 – Skiløperen
 1942 – Elge-Knut
 1966 – Gaupe

Bakgrunnsstoff 
 NRK opptak med Fønhus

Fønhus, Mikkjel
Folk frå Sør-Aurdal
Vinnarar av Gyldendals legat
Odveig Klyve

Odveig Klyve () er ein norsk forfattar frå Hardanger.

Ho har studert film og sosialarbeid ved Høgskolen i Stavanger, og litteratur og skapande skriving ved Skrivekunstakademiet i Hordaland. Ho har arbeidd med film i ulike kortfilmproduksjonar, hovudsakleg som manusforfattar og regissør. Klyve står bak diktsamlingar, gjendiktingar, barnebøker, kortfilmar (regi, manus) og to teaterstykke.

Klyve fekk Ordknappen 2007 for Glad i deg.

Bøker 
 Rift 1993 
 Ei dobbel rørsle 1994 
 Papirfly 1995
 Gravitasjon 1996
 Basunengelen 1997
 Samtidig 1999
 Avstanden 1997
 Drømmebyggerne 2001
 Den store tallsjongløren 2002
 Historien om null 2003
 Algebraisk 2004
 Da en møtte to 2004
 Det andre blikket 2006
 Sterkest - historien om tre 2006
 Hemmeleg 2007
 Glad i deg 2007
 Ballistisk 2010
 Lyden av sol 2012

Omsetjingar 
 Granatepla i Kandahar av Sarah Maguire. 2008
 Aleine med dagane av Fadwa Tuqan, Palestina. 2005
 Ein annan fødsel av Forugh Farrokhzad, Iran. 2002

Referansar

Bakgrunnsstoff
 Bøker av Odveig Klyve digitalisert hjå Nasjonalbiblioteket
 Presentasjon av Odveig Klyve  på nettstaden til Bergen Offentlige Bibliotek
 Presentasjon av Odveig Klyve  på nettstaden til Samlaget
 Utgjevingar av Odveig Klyve i BIBSYS Ask

Folk frå Kvam
Forfattarar frå Hordaland
Norske barnebokforfattarar
Norske lyrikarar
Norske omsetjarar
Norske regissørar
Norske skjønnlitterære debutantar i 1993
Nynorskforfattarar
Åse-Marie Nesse

Åse-Marie Nesse () var ein norsk forfattar, lyrikar og omsetjar. 

Som vaksen budde ho for det meste i Oslo, og var fyrsteamanuensis i tysk litteratur ved Universitetet i Oslo. Mellom anna sette ho om Faust av Goethe om frå tysk språk til norsk.

Verkliste 
 Av hav er du komen – dikt (1970) 
 Til ord skal du bli – dikt (1973) 
 Solstein – dikt (1976) 
 Nomadesongar – dikt (1978) 
 Mexico-Lexico – barnebok (1978) 
 Vinterhuset – dikt (1981) 
 Aztekerkongen Moctezuma – barnebok (1982) 
 Eg tenner eit fyrlys dikt i utval 1970-1983 (1983)
 Narren og sorga – fabel (1984) 
 Lysår – dikt (1985) 
 Men du syng, Irina – dikt (1986) 
 Johannes-pasjonar – dikt (1987) 
 Hafrsfjordspelet – skodespel (1987) 
 Levande tid – dikt (1989) 
 Vandrestjerner – dikt (1992) 
 For bare livet – dikt (1997) 
 En cello i Sarajevo – artiklar (1997) 
 Kvinnfolkvise – musikkstykke (1997) (saman med Christian Killengreen) 
 Primstav – dikt (1998) 
 Dikt i samling – dikt 1999) 
 Den tredje porten – (2000)
 Artiklar i samling – (2001)

 Prisar 
 1967 Bastianprisen
 1976 Sarpsborgprisen
 1978 Sunnmørsprisen, for Nomadesongar'' 
 1981 Stavanger Aftenblad sin kulturpris
 1981 Ønskediktprisen
 1992 Klepp kommune sin kulturpris
 1993 Den tyske æresordenen Bundesverdienstkreuz
 1998 Førstepremie i konkurranse om gjendikting av Shakespeare-sonett
 1999 Doblougprisen
 1999 Bokklubbenes skjønnlitterære oversetterpris
 1999 Nynorsk litteraturpris
 2001 Riddar av 1. klasse av St. Olavs Orden

Bakgrunnsstoff 
 NRK med mellom anna opptak der Åse Marie Nesse les
 Aftenposten om Åse Marie Nesse

Norske forfattarar
Nynorskforfattarar
Norske lyrikarar
Folk frå Klepp
St. Olavs Orden
Vinnarar av Doblougprisen
Vinnarar av Nynorsk litteraturpris
Vinnarar av Bastianprisen
Ioneradius

Ioneradius er radien av eit ion. For ion av berre eitt atom er radien av kation mindre enn radien av eit nøytralt atom av same grunnstoff, medan radien av eit anion er større enn av det nøytrale atomet.

Ioneradien er avhengig av kva ladning ionet har og kva grunnstoff det er danna av. Innan same grunnstoff vil ion med få elektron har mindre radius enn ion med mange elektron. Trenden er at ioneradien aukar når ein går nedover i gruppene i periodesystemet og mot høgre i periodane.

Kjemiske eigenskapar
Nica de Koenigswarter

Baronesse Pannonica de Koenigswarter () var ein britisk-amerikansk jazz-mesén og forfattar. Ho var særleg ein støttespelar for bebopmusikk, og er best kjend for nære venskap med fleire store jazzmusikarar.

Pannonica de Koenigswarter var fødd inn i den engelske greina av Rotschild-familien. Ho fekk kallenamnet Nica.

Under den andre verdskrigen arbeidde ho for Charles de Gaulle. Ho gifta seg med Jules de Koenigswarter i 1951 og flytta etter dette til New York by i USA. Her kasta ho seg inn det amerikanske jazzmiljøet der ho var ei aktiv vertinne for musikarar som sakna tak over hovudet eller ein stad å slappe av.

Hotellsuiten hennar på Stanhope Hotel på Fifth Avenue i New York er kanskje best kjend for å vere rommet der Charlie Parker døydde i 1955. 

Ho var ein særleg god ven med familien til Thelonious Monk. Då Monk blei alvorleg sjuk var det Nica som tok seg av han, heilt fram til han døydde i 1982. Nica døydde seks år seinare.

Fleire jazzmusikarar dedikerte musikk til henne: Gigi Gryces Nica’s Tempo, Sonny Clarks Nica, Horace Silvers Nica’s Dream, Kenny Dorhams Tonica, Kenny Drews Blues for Nica, Freddie Redds Nica Steps Out, Barry Harriss Inca, Tommy Flanagans Thelonica og Thelonious Monks Pannonica.

Britiske adelege
Rothschild-familien
Aladura

Aladura (joruba for 'bøneeigarar') er ei gruppe vestafrikanske kyrkjer som er karakteriserte ved ei sterk tru på bøn og offentleg utøving av henne, og andre element tilknytt pinserørsla. Fasting er også viktig. Gjennom å utøva desse kan ein oppleva Gud i draumar og visjonar.

Aladura-tilhengjarar meiner mellom anna at ein kan legast ved hjelp av bøn, og avviser både tradisjonell religiøs medisin og moderne vestleg. Dei meiner også at trolldommen som er del av den tradisjonelle religionen verker, men at han kjem frå vonde krefter.

Aladura-rørsla vart starta i Ijebu-Ode i Nigeria i 1920-åra og vart framskunda av influensaepidemien som braut ut då.

Viktige kyrkjesamfunn innan rørsle er mellom anna The Church of the Lord (Aladura), The Christ Apostolic Church, The Seraphim Society og Celestial Church of Christ.

Kjelder
 Aladura i Encyclopædia Britannica
 bethel.edu  - Christianity in Africa South of the Sahara: Aladura
 philtar.ucsm.ac.uk  - Overview Of World Religions encyclopedia

Protestantiske kyrkjesamfunn
Pinserørsla
Nigeriansk samfunn
Religion i Vest-Afrika
Sylvelin Vatle

Sylvelin Vatle () er ein norsk forfattar frå Osterøy. 

Vatle voks opp på Osterøy med fem søsken.  Ho utdanna seg til sosionom og har òg arbeidd som dette.
Ho debuterte i 1991 med Alle kjenner vel presten? som ho fekk Tarjei Vesaas' debutantpris for.

Ho er busett i Stavanger.

Utgjevingar
1991 Alle kjenner vel presten?, roman 
1993 Bent Skute, roman 
1996 Den Åttande Dagen, roman 
1998 Topphemmelig dagbok for Lars, barnebok illustrert av sonen, Lars Nilsen Vatle
2000 Ville liljer, roman 
2002 Mørket bak Gemini, roman  
2002 Gubben som ville fanga jula i ein håv, barnebok 
2003 Tim Brentloffs Eventyr, barnebok 
 2006 – Fenrisulvens forbannelse, barnebok
 2008 – Skatten i dragegrotta, barnebok
 2010 – Ramna-Floke – barnebok

Referansar

Bakgrunnsstoff 
 Sylvelin Vatle sin vevstad
 Intervju ved nettbiblioeteket.no 
 Digitaliserte bøker av Sylvelin Vatle hjå Nasjonalbiblioteket

Nynorskforfattarar
Norske barnebokforfattarar
Norske romanforfattarar
Forfattarar frå Hordaland
Norske skjønnlitterære debutantar i 1991
Folk frå Osterøy
Vinnarar av Tarjei Vesaas' debutantpris
Aldin Grout

Aldin Grout () var ein amerikansk misjonær som truleg er mest kjend for si misjonsverksemd i Zululand. 

Grout var fødd i Pelham i Massachusetts i USA. Han gifta seg med Hannah Davis i november 1834 og reiste til Kappkolonien for American Board for Foreign Missions ein månad seinare.

I Zululand fekk han bygd sin første misjonsstasjon kalla Ginani i 1836. Denne stasjonen vart øydelagd i striden mellom zuluarar og boarar, og han fekk bygd ein ny stasjon kalla Inkanyezi i 1841. Den siste stasjonen vart så populær at kongen såg han som eit trugsmål mot kongemakta (han vart til ein stat i staten), Grout måtte difor rømma frå Zululand i 1842.
Han døydde i Springfield.

Kjelder
 sahistory.org.za - biografi

Bakgrunnsstoff 
 sahistory.org.za - biografi
 

USA-amerikanske misjonærar
Misjonærar i Sør-Afrika
Grout, Aldin
Alexander Gerschenkron

Alexander Gerschenkron () var ein økonomihistorikar som vart fødd i Russland, tok utdanning i Austerrike og jobba på Harvard i USA. Gerschenkron er kjend for å funne Gerschenkron-effekten og Alexander Gerschenkron Prize in Economic History er kalla opp etter han.

Viktige verk 
 Bread and Democracy in Germany, 1943.
 Economic Relations with the USSR, 1945.
 The Soviet Indices of Industrial Production, 1947
 A Dollar Index of Soviet Machinery Ouptut, 1927-8 to 1937, 1951.
 Social Attitudes, Entrepreneurship and Economic Development, 1953.
 Economic Backwardness in Historical Perspective, 1962.
 Continuity in History and Other Essays, 1968.
 Europe in the Russian Mirror, 1970.
 An Economic Spurt that Failed, 1977.

Bakgrunnsstoff 
 cepa.newschool.edu  - liten biografi 

økonomihistorikarar
Russiske historikarar
USA-amerikanske historikarar
Russiske økonomar
USA-amerikanske økonomar
Stor halvakse

I astrodynamikk er omløpsperioden  av ein liten lekam i sirkel- eller elliptisk bane rundt ein sentral lekam fylgjande:

 

der:
 er lengda av den store halvaksen til banen
 er den standarde gravitasjonelle parameteren

Legg merke til at for alle ellipser med gitt store halvakse er baneperioden den same, uansett eksentrisitet.

I astronomi er den store halvaksen ein av dei mest viktige karakteristikkane til ein bane, saman med omløpsperioden. For objekt i solsystemet er den store halvaksen kopla til baneperioden via den tredje lova til Kepler,

der P er perioden i år og a er store halvakse i astronomiske einingar. Denne formelen viser seg å vera ei forenkling av den generelle formelen utleda av Newton:

der G er den gravitasjonelle konstanten, og M er massen av det sentrale lekamet og m er massen til lekamen i bane. Typisk er massen til lekamen i midten så mykje større enn den i bane at ein kan sjå bort frå m. Ved å gjøra dette i tillegg til å bruke typiske astronomiske einingar blir resultatet den enkle formelen Kepler oppdaga.

Middelavstand 
Det blir ofte sagt at store halvakse er middelavstanden mellom den største og den minste avstanden til lekamen i bane. Dette er ikkje heilt nøyaktig da den er avhengig av over kva snittet er tatt.

Energi; utrekning av store halvakse frå tilstandsvektorar 

I astrodynamikk kan store halvakse  bli rekna ut frå tilstandsvektorar til banen:

 for ein elliptisk bane og  for ein hyperbolsk kurve

og 

 (spesifikk baneenergi)

og

 (standard gravitasjonell parameter),

der:
  er banefarten frå hastigheitsvektoren til eit banegåande objekt,
  er kartesisk positionsvektor til eit objekt i bane i koordinatene til ei referanseramme som baneelementa skal bli utrekna i forhald til (dvs. geosentrisk ekvatorial for ein bane rundt Jorda, eller heliosentrisk ekliptikk for ein bane rundt Sola),
  er den gravitasjonelle konstanten,
  er massen til den sentrale lekamen.

Legg merke til at for ein gitt sentrallekam og total spesifikk energi er alltid den store halvaksen den same, uansett eksentrisitet. Difor,
for ein gitt sentralekam og store halvakse er alltid den totale spesifikke energien den same.

Døme 

Den internasjonale romstasjonen har ein baneperiode på 91,74 minutt, difor er den store halvaksen 6738 km . Kvart minutt meir føre til ca. 50 km meir: dei ekstra 300 kilometrane av banelengde tar 40 sekund, den lågare farten legg til 20 ekstra sekund.

Kjelder 

 Jeremy B. Tatum, Celestial Mechanics, Chapter 9 - The Two Body Problem in Two Dimensions (2004) (engelsk)
 Darren M. Williams, Average distance between a star and planet in an eccentric orbit, American Journal of Physics, November 2003, Volume 71, Issue 11, pp. 1198-1200 (engelsk)

Astrodynamikk
Mekanikk
Astronomisk epoke

I astronomi er epoke ein augneblunk i tid der himmelkoordinatane eller baneelementa er spesifisert.
For himmelkoordinatane er posisjonen ved andre utrekna ved å sjå på presesjon og eigenrørsle.
For baneelement er det naudsynt å ta omsyn til avvik/påverknader av andre lekamar for å rekne ut baneelement for ei anna tid.

Epokestandarden nytta no er J2000.0 som er 1. januar 2000 klokka 12.00 jordtid (jordtid blir au kalla terrestrisk tid, TT). Bokstaven 'J' viser at typen epoke er juliansk epoke. Den førre epokestandarden var B1950.0, der 'B'-en står for besseliansk epoke.

Etter 1984 er juliansk epoke i bruk, tidlegare var det besseliansk.

 Henry Draper-katalogen brukar B1900.0

Epoke for baneelement er vanlegvis gitt i jordtid (TT), i fleire format, t.d.:

 Gregoriansk dato med 24-timarsklokke: 1. jan. 2000, 12:00 TT
 Gregoriansk dato med døgnet i talbrøk: Jan. 1,5 2000 TT
 Juliansk dag med døgn i talbrøk: JDT 2451545,0
 NASA/NORADs Tolinjeelementsformat med døgn i talbrøk: 00001,50000000

Astronomi
Celestmekanikk
Himmelkoordinatsystem
Fifth Avenue

Fifth Avenue på Manhattan er den femte hovudgata i New York City. 

Gata er godt kjend som handlegate for dei som har god råd. Langs Fifth Avenue ligg kjende bygningar som Rockefeller Center, Empire State Building, St. Patrick's Cathedral, Trump Tower og Metropolitan Museum of Art.

Bakgrunnsstoff

Gater i New York
Tefillín

Tefillín (hebr. תְּפִלִּין, תְּפִילִּין [təfillīn]) eller bønereimer er namnet på to småe lêrboksar som inneheld mellom anna bøna Sjemá‘ Jisraél og som blir bundne med lêrreimer i panna og på den eine overarmen under morgonbøn på vanlege kvardagar av tradisjonelle rabbanittiske jødar — anten berre av menn (vanlegast i ortodoks jødedom) eller òg av kvinner (vanleg i konservativ jødedom og unntaksvis òg i ortodoks jødedom).

Jødedom
Klede for armar og hender
Ab 'Ubayd al-Bakri

Ab 'Ubayd Abdullah al-Bakri () var ein muslimsk geograf og historikar frå Córdoba i Spania. Al-Bakri er ein av dei mest kjende arabiske geografane, og den viktigaste frå muslimsk Spania. 

Al-Bakri skildra Europa, Nord-Afrika, Den arabiske halvøya og Kongedømmet Ghana. Han skreiv relativt objektivt om folk, byar, klima og geografi, skikkar og anekdotar. 

Al-Bakri var sonen til guvernøren av Huelva, og levde heile livet sitt i Spania. Han vitja aldri områda han skreiv om, men baserte verka sine på reiseskildringar frå andre.

Kjelder 
 Spain & western Africa, history of. Encyclopædia Britannica Online.  & 
 

Mellomaldergeografar
Arabiske geografar
Maurarar
Kongedømmet Ghana
Baneperiode

Ein baneperiode er tida ein planet (eller eit anna objekt) brukar på å fullføre eit omløp rundt eit anna objekt.

Det er fleire typar baneperiodar for objekta kring sola:

 Siderisk periode er tida eit objekt brukar på å fullføre eit omløp rundt sola sett i forhald til stjernene. Dette blir sett som den sanne baneperioden til eit objekt.
 Synodisk periode er tida eit objekt brukar på å koma tilbake til same plassen på himmelen relativt til sola, som sett frå jorda. Dette er tida bruka mellom to konjunksjonar på rad med sola og er baneperioden observert frå jorda. Den synodiske perioden skil seg frå den sideriske av di at jorda sjølv går i bane rundt sola.
 Drakonisk periode er tida som går mellom to passasjer objektet gjer forbi sin oppstigande knute, punktet der banen kryssar ekliptikken frå den sørlege til den nordlege himmelhalvkula. Den drakoniske perioden er ulik den sideriske fordi knutane typisk preseserar eller resesserar sakte men sikkert.
 Anomalistisk periode er den tida som går mellom to passeringar av perihel til objektet, det punktet der objektet er nærast sola. Dette er forskjellig frå den sideriske av di at den store halvaksen til objektet typisk vil presesere eller resessere sakte (men sikkert).
 Tropisk periode er tida som går mellom to passasjer av objektet ved rektasensjon null. Denne er litt kortare enn den sideriske perioden fordi vårjamdøgnpunktet preseserar.

Sjå au 
 geosynkron bane
 siderisk tid
 siderisk år
 synodisk månad

Krinsløp
Tid i astronomi
Kultur i 1951

Kultur i 1951 er ei oversikt over hendingar, fødde og døde personlegdomar innan kulturlivet i 1951.

Årets prisar og utmerkingar 
 Nobelprisen i litteratur: Pär Lagerkvist frå Sverige.

I Noreg 
 Kritikarprisen: Sigurd Evensmo for romantriologien Grenseland, Flaggermusene og Hjemover.
 Gyldendals legat: Gunvor Hofmo

Årets hendingar 
 Jens Bjørneboe debuterte med diktsamlinga Dikt.
 Astrid Lindgrens Pippi Långstrump (på norsk: Pippi Langstrømpe) kjem ut i Frankrike i sensurert utgåve.

Årets bøker

A - G 
 Aldrende Orfeus av Paal Brekke
 The Catcher in the Rye av J.D. Salinger 
 The Day of the Triffids av John Wyndham
 Den hemmelige sommer av André Bjerke
 From Here to Eternity av James Jones
 Gullskoen av Ole Viker

H - N 
 Jeg er blitt glad i en annen av Sigurd Hoel
 Nunamiut - blant Alaskas innlands-eskimoer av Helge Ingstad

O - U 
 Tyven, tyven skal du hete av Agnar Mykle
 Under bergfallet av Olav H. Hauge

V - Å

Fødde 
 26. april Tor Bomann-Larsen, norsk forfattar, teikneserieskapar, illustratør og historikar.
 20. august Helge Torvund, norsk forfattar.
 17. september Magnhild Bruheim, norsk forfattar og journalist.

Døde 
 Gro Holm, norsk forfattar.
 7. februar - Sinclair Lewis, amerikansk forfattar, nobelprisvinnar i litteratur. 
 19. februar - André Gide, fransk forfattar, nobelprisvinnar i litteratur.
Nordstrand

Nordstrand er ein bydel i Oslo. Han har 42 939 innbyggarar og eit areal på 16,8 km².

Bakgrunnsstoff 
Nordstrand bydel

Bydelar i Oslo
Informatikk

Informatikk er læra om system for innsamling, strukturering, registrering, behandling, lagring og attfinning av informasjon. 

Informatikk er ein vitskap med fleire ulike retningar som:

 Utvikling av teknologi gjennom programmering og utforming
 Matematisk forståing av programmerbare fenomen
 Forståing av korleis datamaskiner og programvare påverkar menneske

Informatikk er altså dels ein teknologisk disiplin, men har også element av matematisk og sosial analyse. 
Informatikk kan vidare delast inn i spesielle greiner som er sterkt knytt til andre fagfelt som bioinformatikk og medisinsk informatikk

Bakgrunnsstoff 

What is Informatics?  ved Indiana University
What Does Informatics Mean?  ved University of Edinburgh

Informasjonsteknologi
Ingeniørfag